**ПРИЛОЖЕНИЕ 1**

**Именна стипендия „Станчо Цонев“**

1. **Условия за кандидатстване и присъждане на стипендиите:**

1.1. Русенският университет обявява условията за кандидатстване и прием на документи, както и датата за събеседване с кандидатите за една целева стипендия на интернет - страницата си (раздел Стипендии).

1.2. Кандидатите за стипендия „Станчо Цонев“ трябва да са студенти от втори курс в редовна форма на обучение, на които не са налагани административни наказания от университета и са отговорни и съвестни граждани на Република България, като същите са положили успешно всички изпити по учебен план до момента на кандидатстване за стипендията, като средният им успех от предходния семестър е не по-нисък от мн. добър 4,50.

1.3. Срокът за кандидатстване е от датата на завършване на втори курс до 30 юли , като се прилагат следните документи:

1.3.1. Документ удостоверяващ среден успех не по-нисък от мн. добър 4,50 за годината и взети всички кредити по учебен план за целия период на обучение до момента;

1.3.2. Конкурсна разработка на тема: "Анализ на автомобилния пазар в регион Русе и областта и/или регион Северна България" „Развитие в областта на Електротехника, електроника и автоматика“, „Новости и развитие в транспорта и Машинните технологии“ - разработката трябва да отразява актуална информация за България и/или региона, разработката трябва да отразява както познаването на сферата на дейност, статистически данни и нови идеи, така и самостоятелното мислене на автора, способностите му/й за анализ и критична оценка на явленията и за излагане на идеи и насоки за по-нататъшното развитие на процесите, които се анализират. Разработката да съдържа иновативни идеи, изводи и подходи. Обем на разработката - 15-20 страници;

1.3.3 Документ удостоверяващ организиране и участие в социални /благотворителни дейности с личен труд. Успехът (постижението) на кандидата се удостоверява с документ (грамота, диплома, публикация или покана за публикация, референция, свидетелство, сертификат, снимки, есе или друг документ, удостоверяващ постигнатия резултат от организацията );

1.3.4. Оценка на кандидата след кратко събеседване, в което ще се оценят качества, които са заложени в ценностите и на София Франс Ауто, като трудолюбие, честност, скромност, търпение, смелост, решителност в действията, лъчезарен и комуникативен човек. Събеседването ще се проведе от представители на Русенски университет и представители на София Франс Ауто.

1.4. Кандидатурите се депозират до 30 юли на текущата година в общоуниверситетската канцелария.

1. **Правилата за получаване на стипендията:**

2.1. След кандидатстване, документите се разглеждат от Комисия в Русенски университет (определена със заповед на Ректора), която изготвя отчет на приетите кандидатури и рецензия и ги изпраща към Дарителя СФА за разглеждане до 15 Август.

2.2. „София Франс Ауто“ АД разглежда документите за предоставяне на стипендии и провежда събеседвания на място в гр. Русе с кандидатите за стипендия. След това изпраща обратно към Русенски университет мотивирано предложение до Ректора за избор на номинирания за получаване на стипендия. Награденият за получаване на стипендия се обявява на 01 Ноември.

1. **Размер на стипендията:**

3.1. Всяка година се осигурява една стипендия, която се получава от един студент завършил 2 курс в специалности на Факултети Електротехника, електроника и автоматика, Транспортен факултет и Машинно-технологичен факултет.

3.2. Изплащането на стипендиите се извършва по следния ред: годишна стипендия на спечелилия кандидат се изплаща на две вноски за всяка отделна учебна година, преди записване на следващ семестър. Стипендията ще се изплаща по банков път на два транша – за зимен и летен семестър при постигнати минимални оценки за записване на следващ семестър (среден успех не по-нисък от мн. добър 4,50).

3.3. Студентите могат да усвояват стипендии след записан семестър и заплатена семестриална такса в регламентирания срок в съответствие с Графика на учебния процес на Русенския университет. Стипендията се изплаща в определените от комисията срокове в рамките на семестъра, за който е отпусната. След тези срокове студентите губят правото си на стипендия.

3.4. Правото на стипендия се прекратява, ако стипендиантът прекъсне обучението си или не постигне необходимия среден успех за съответния семестър.

1. **Стойност на стипендията:**

4.1. Именна стипендия „Станчо Цонев“, учредена от "София Франс Ауто" АД е в размер на 2 000лв. (две хиляди лева) за две учебни години за всеки спечелил стипендията в годината;

4.2. Сумата от 1 000 лв. (хиляда лева) се получава за 3 курс (във всеки отделен семестър по 500 лв.) и 1 000 лв. (хиляда лева) за 4 курс за записалия се студент (във всеки отделен семестър по 500 лв.), след представени необходими документи за успех.

1. **Провеждане на стипендиантската програма:**

Провеждането на стипендиантската програма включва:

- структурирано запознаване на стипендианта с работата на „София Франс Ауто“ АД по време на 3 и 4 курс;

- изпълнение от страна на стипендианта на задачи от съответното звено, свързани с изготвяне на доклади, анализи и справки;

- провеждане на ежегодни стажове, не по-кратки от две седмици, в периодите извън учебните занятия.

1. **Сключване на споразумение**

6.1. „София Франс Ауто“ АД сключва споразумение с кандидата, класиран на първо място след кандидатстване и получаване на стипендия;

6.2. В споразумението се определят:

- размерът на месечната стипендия;

- срокът, в който стипендиантът трябва да придобие съответната образователно-квалификационна степен;

- срокът, за който стипендиантът има възможност да заеме работно място и се задължава да работи в съответното дружество на „София Франс Ауто“ АД след придобиване на съответната образователно-квалификационна степен и ако отговаря на критерии в т.6, като срокът на заемане на съответната длъжност не може да е по-кратък от 2 (две) години.

- конкретните условия за назначаване след завършване ще са предмет на бъдещия трудов договор.